Moskva yaqinidagi Krasnogorsk shahrida Qirg‘iziston, Tojikiston va O‘zbekiston fuqarolari ishtirokida ommaviy mushtlashuv sodir bo‘ldi. «O‘zbekistonning 13 nafar fuqarosi sondagi ustunlikdan foydalanib, Qirg‘izistonning 5 nafar va Tojikistonning 4 nafar fuqarosiga tashlandi. Politsiya o‘z vaqtida yetib keldi va olomonni tarqab ketishga majbur qildi. Keyinchalik ularni hovlilarda ushlab oldi», deb yozdi Mash. Qayd qilinishicha, O‘zbekiston, Qirg‘iziston va Tojikistondan kelgan erkaklar Krasnogorskdagi qo‘shni korxonalarda ishlaydi va doimiy ravishda janjallashib turadi. Bu safar og‘zaki janjal avtoturargohdagi qurilish maydonchasi yaqinida 22 kishi ishtirokida ommaviy mushtlashuvga aylangan. Keyinchalik politsiya janjal ishtirokchilarini ushlagan. Ularning taqdiri haqida ma’lumot berilmadi.